b'\n_START_ARTICLE_\nSamuel Barber\n_START_SECTION_\n\xc5\xbdivljenje\n_START_PARAGRAPH_\n\xc5\xbde zelo zgodaj je pokazal glasbeno nadarjenost. Svoj prvi muzikal je napisal pri sedmih letih, prvo opero pri desetih, pri dvanajstih je za\xc4\x8del igrati orgle, s \xc5\xa1tirinajstim letom pa se je za\xc4\x8del u\xc4\x8diti igranja klavirja. Ko je dopolnil osemnajst let, je prejel nagrado\xc2\xa0\xc2\xbbJoseph H. Bearns Prize\xc2\xab\xc2\xa0za svojo Violinsko sonato. Glasbo je \xc5\xa1tudiral na konservatoriju Curtis Institute of Music. Sodeloval je s pomembnimi umetniki svojega \xc4\x8dasa (Gian Carlo Menotti, Arturo Toscanini, Sena Jurinac, Leontyne Price, Francis Poulenc, Franco Zeffirelli ...). V svojih dvajsetih letih komponiranja je napisal vrsto uspe\xc5\xa1nih kompozicij, ki so mu prinesle slavo. Nekaj del je posvetil tudi svojemu slu\xc5\xbeenju v vojski. Ko so kritiki ostro zavrnili njegovo tretjo opero Antonij in Kleopatra, je pre\xc5\xbeivel nekaj let v samoti in se vdajal alkoholu. Umrl je za rakom leta 1981 v New Yorku.\n_START_SECTION_\nDela (izbor)\n_START_PARAGRAPH_\nPisal je opere, balete, samospeve, sonate, komorno in vokalno glasbo, koncerte ..._NEWLINE_Za svoje delo je prejel ve\xc4\x8d nagrad, mdr. Pulitzerjevo nagrado.'